kung hindi sasapat, ang lahat ng bayan, ang mga matatanda, ang mga binata, ang mga bata, ay gumawa, at palitan ang labing limang araw na sapilitang paggawa, ng tatlo, apat limang buwang paggawa na ukol sa pamahalaan, na may katungkulan pang ang bawat isa ay magdala ng kaniyang pagkain at kasangkapan. custodio ay sindak na lumingon upang tanawin kung sa kalapit ay may isang indio na nakakadingig sa kanila. salamat na lamang at ang nangaroroon ay pawang taga bukid, at ang dalawang timonel ay waring walang pinapansin kun di ang mga liko ng ilog. ngunit, ginoong simoun. manalig kayo,. custodio ang matigas na patuloy ni simoun sa ganiyang paraan lamang nayayari ang malalaking gawain, sa munting gugol. sa ganiyang paraan nayari ang mga piramide, ang lawang mris at ang coliseo sa roma.